U-I-192/07
Natisni
Opravilna št.:
U-I-192/07
Datum odločitve:
13. 11. 2008
ECLI:
ECLI:SI:USRS:2008:U.I.192.07
Akt:
Odlok o kategorizaciji občinskih cest (in kolesarskih poti) v Občini Slovenske Konjice (Uradni list RS, št. 1/07), 6. čl.
Izrek:
Pobuda za začetek postopka za oceno ustavnosti in zakonitosti 6. člena Odloka o kategorizaciji občinskih cest (in kolesarskih poti) v Občini Slovenske Konjice (Uradni list RS, št. 1/07) v delu, ki se nanaša na javno pot, ki poteka po parc. št. 1459 k. o. Žiče, se zavrže.
Evidenčni stavek:
Pobudnika nimata pravnega interesa, če ne izkažeta, da izpodbijana določba neposredno posega v njun pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Milica in Marjan Leskovar, Loče
Datum vloge:
20. 6. 2007
Vrsta odločitve:
sklep
Vrsta rešitve:
zavrženje
Dokument:
US28399
Dokument v PDF obliki:
U-I-192-07.pdf
81 KB
Prenesite datoteko
U-I-192/07-10
13. 11. 2008
SKLEP
Ustavno sodišče je v postopku za preizkus pobude Milice Leskovar in Marjana Leskovarja, oba Loče, ki ju zastopa Bojan Grubar, odvetnik v Mariboru, na seji 13. novembra 2008
sklenilo:
Pobuda za začetek postopka za oceno ustavnosti in zakonitosti 6. člena Odloka o kategorizaciji občinskih cest (in kolesarskih poti) v Občini Slovenske Konjice (Uradni list RS, št. 1/07) v delu, ki se nanaša na javno pot, ki poteka po parc. št. 1459 k. o. Žiče, se zavrže.
Obrazložitev
1. Pobudnika izpodbijata v izreku tega sklepa navedeni akt. Zatrjujeta, da je v neskladju s 33. in z 69. členom Ustave ter s 37. členom Stvarnopravnega zakonika (Uradni list RS, št. 87/02 – SPZ). Pravni interes utemeljujeta z navedbo, da sta lastnika zemljišča, ki ga ureja izpodbijani akt.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. Zemljišče pobudnikov, po katerem je kategorizirana javna pot, je predmet razlastitvenega postopka. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti in zakonitosti izpodbijane določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik